  Виталий Пронин Таӵе ужрад шаерамы, Вормон нуналлы сӥзьыса, мытэмын. Отчы пыриськыны быгато вань мылкыд карисьёс - школаосысь, нылпи садъёсысь, больницаосысь, лавкаосысь коллективъёс. Ӵош ужась эшъёс ожгар кырӟанэз быдэстэмзэс, видеое гожтыса, 30-тӥ апрелёзь #УдмуртияПесниПобеды #песнипобеды_адам хештэгъёсын вотэс бамъёсазы поттыны кулэ. Одно ик кыӵе ке колективез эстафетае отёно. Дунъяськоз колективъёслэн аспӧртэмлыко крезьгуро номер лэсьтыны быгатэмзы. Кылсярысь, луоз ожгар формаен дӥсяськыны, гитараен шудыны но мукет. Ваньмызлэсь трос «лайкъёс» люкам видеоужъёс «УдмуртияЗаряжает» огинлэн, «Адам» радиолэн Интернет вотэсъёсаз поттэмын луозы. Устооссэ кырӟасьёсты «Адам» радио эфираз ӧтьыны малпа. Ангелина Снигирёва Туспуктэм басьтэмын 9Maya.ru сайтысь  